ועדת הכלכלה, כנסת 17, פרוטוקול מספר 147, 2007-01-01 15:45

משה כחלון: אני פותח את ישיבת ועדת הכלכלה.

משה כחלון: אני מאשר את הבקשה לקיים דיון במועד תחילתם של סעיפים 46(3) עד (7) ו-47 להצעת החוק, ואנחנו אכן מקיימים דיון.

אסי מסינג: במסגרת הצעת חוק ההסדרים נקבע שתחילה של כל הסעיפים תהיה ביום 1 בינואר 2007 אלא אם כן נקבע במפורש אחרת, בסעיף 78 להצעת החוק.

אסי מסינג: מאחר שמתעוררת השאלה מה קורה לגבי הפרות או החלטות בין המועד 1 בינואר 2007 לבין מועד פרסומו של החוק, הצענו לחדד את זה ולקבוע את זה במפורש בסעיפי התחולה.

אתי בנדלר: תוסיף לעניין הזה שהעיקרון הכללי הוא שמועד תחילתו של חוק הוא ביום פרסומו אלא אם כן נקבע במועד אחר, כאשר המועד האחר בדרך כלל הוא צופה פני עתיד והוא לא רטרואקטיבי למעט בנסיבות חריגות שקובעים מועד רטרואקטיבי וגם זאת לאחר דיון אם יש מקום או אין מקום לעשות את זה.

אתי בנדלר: מה שקרה כאן, בעקבות העיכוב בסיום הדיונים בחוק ההסדרים, יוצא שסעיף התחילה הכללי הוא בעצם סעיף ריק שקובע תחילה רטרואקטיבית ב-1 בינואר.

לאה ורון: מתי תונח הצעת חוק ההסדרים?

אתי בנדלר: הצעת החוק אמורה להיות מונחת היום.

אתי בנדלר: הדיון אמור להתחיל מחר וההצבעות אמורות להיערך מחרתיים.

אתי בנדלר: בהתאם להוראות החוק, חוק צריך להיות מפורסם ברשומות תוך 10 ימים מיום קבלתו בכנסת אלא אם כן נקבע בו מועד פרסום אחר.

אתי בנדלר: זה באשר למועדים.

אתי בנדלר: אם לא היה סעיף תחילה, מועד הפרסום היה מועד התחילה שהוא צפוי להיות בערך בעוד 12 ימים.

אסי מסינג: אנחנו מציעים להחיל את התחולה מיום פרסום לגבי הסעיפים שעוסקים בשאלה של עיצומים כספיים.

אתי בנדלר: למיטב זיכרוני – ואני רוצה לומר את זה בכל הזהירות – במהלך הדיונים בוועדה היו כמובן הרבה מאוד הערות כנגד ההסדר הנורמטיבי המוצע בהצעת החוק נגד העיצומים הכספיים, אך לא היו הערות לגבי תחילת ההסדר הזה, ככל שהכנסת תחליט לקבל אותו.

משה כחלון: לגבי הרטרואקטיביות.

משה כחלון: כעת החברות עוברות עבירה כל יום של ניוד מספרים, יום אחרי הכניסה, אתם תוכלו להחיל עליהן קנס של 12 מיליון?

לאה ורון: אני חושבת שהחברות הן לא לבדן.

משה כחלון: לא שאלתי אם תעשו זאת, אלא באופן תיאורטי לחלוטין.

שריל קמפינסקי: יש כאן שאלה איך מפרשים הפרה והפרה נמשכת.

שריל קמפינסקי: אני חושבת שאנחנו נצטרך לנתח את ההפרה כדי לדעת באיזה סוג של הפרה מדובר, האם מדובר בהפרה שבוצעה באופן חד-פעמי והיא הפרה נמשכת.

שריל קמפינסקי: זאת אומרת, צריך לנתח את סוג ההפרה.

משה כחלון: אנחנו לא יכולים להתעלם מהמציאות.

משה כחלון: זה נושא שאנחנו דנים בו וזה יהיה לכסות את העיניים אם אנחנו לא נתייחס לעניין הזה של ניידות מספרים שמתרחש בימים האלה.

משה כחלון: אם אנחנו מאפשרים לכם באופן מיידי, זה אומר אפשרות מתן קנס של 12 מיליון שקלים על החברות שמפרות.

לאה ורון: הדיווחים שהגיעו לוועדה הם שהחברות מפרות את החוק בגיבוי של המשרד ובאישורו.

לאה ורון: האם זה נכון?

לאה ורון: לא להפרת החוק אלא לדחייה.

שריל קמפינסקי: לא.

שריל קמפינסקי: המשרד לא נותן גיבוי או אישור.

לאה ורון: המשרד לא אפשר להם את הדחייה במועדים?

אסי מסינג: יש גם עתירה לבג"ץ.

שריל קמפינסקי: הנושא הזה תלוי ועומד כרגע בבג"ץ.

אסי מסינג: אני מניח שבכל מקרה גם בנוסח הקיים כרגע של הצעת החוק ובלי התיקון, השאלה הזו עולה בכל מקרה, גם אם אנחנו מדברים על הפעלה מה-1 בינואר.

אסי מסינג: השאלה מה קורה לגבי הפרות שנעשו לפני ה-1 בינואר.

משה כחלון: הפרה מתמשכת, אבל 1 בינואר, 3 בינואר, 10 בינואר.

אסי מסינג: זו שאלה שבכל מקרה הייתה צריכה להישאל והיא לא קשורה דווקא לעניין הזה של מועד התחילה הספציפי.

אתי בנדלר: זו ההצעה של הממשלה.

אסי מסינג: אני אקרא את הנוסח, בין אם הוא ישולב או לא.

אתי בנדלר: הנוסח ישולב בסעיפים אחרים.

אסי מסינג: אנחנו מציעים: 1.

אסי מסינג: תחילתם של סעיפים 37א, 37ב, 37ב(2), 37ג ו-37ח לחוק התקשורת, בזק ושידורים, התשמ"ד-1982, כנוסחם בסעיף 46(3) עד (7) לחוק זה, ביום פרסומו של חוק זה.

אסי מסינג: 2.

אסי מסינג: תחילתו של פרט 32, התוספת הראשונה לחוק בתי משפט לעניינים מינהליים, התש"ס-2000 כנוסחו בסעיף 47 לחוק זה, ביום פרסומו של חוק זה.

משה כחלון: לפני שאני מאשר, שאלה.

משה כחלון: יש איזו הבנה ביניכם לבין המפעילים לגבי ניידות מספרים?

שריל קמפינסקי: לא שידוע לי.

משה כחלון: התיקון אושר.

משה כחלון: תודה רבה.

משה כחלון: הישיבה נעולה.